tomron87/hebrew-wikipedia-sentences-corpus huggingface dataset:
בברית החדשה הוא מופיע במשל "האיש העשיר ואלעזר" ומשמעותו מקום קרוב לאברהם לאחר המוות, להבדיל מגיהנום.
ממקור זה השתרש הניב בנצרות.
בתלמוד הבבלי, נאמר על אדא בר אהבה: "היום יושב בחיקו של אברהם".
אמירה זו פורשה, בין השאר באנציקלופדיה היהודית כמתייחסת למיתתו של אדא, אולם רש"י כתב שאם הכוונה לאמורא רב אדא בר אהבה פירוש זה אינו מתיישב עם סדר הדורות ופירש שהכוונה ליום כניסתו בבריתו של אברהם.
מוטיבים מהניב מופיעים במקורות נוספים.
בספר מקבים ד' י"ג מצוטט אחרון הבנים של אלעזר ושל חנה, העומד להיות מעונה ומוצא להורג על סירובו לבגוד באמונתו, כאומר (בתרגום לעברית): "אם נסבול בעד רעיון זה יקבלו אותנו אברהם יצחק ויעקב והאבות כולם יהללו אותנו".
חיקוי לחיים הוא סרט דרמה אמריקאי משנת 1959.
התסריט מבוסס על רומן בשם זה מאת הסופרת האמריקאית פאני הרסט שיצא לאור בשנת 1933.
שנה לאחר מכן הופק עיבוד קולנועי לרומן בכיכובה של קלודט קולברט.
הרומן ושני הסרטים האלה דנים בתופעת הגזענות בחברה האמריקאית.
הסרט מגולל את סיפורן של שתי נשים חד-הוריות ובנותיהן הבעייתיות בתקופה של גזענות, הטרדה מינית ודעות קדומות.
ב-2015 בחרה ספריית הקונגרס בסרט הזה לשימור בארכיון הסרטים הלאומי של ארצות הברית בגלל שהוא תרבותי, היסטורי ואסתטי כמו בסרט מ-1934.
סוזן קוהנר זכתה לרגל משחקה בסרט בפרס גלובוס הזהב לשחקנית המשנה הטובה ביותר - סרט קולנוע לשנת 1959 כן הייתה מועמדת באותה שנה ביחד עם חואניטה מור לפרס אוסקר לשחקנית המשנה הטובה ביותר.
קיץ 1947, חוף קוני איילנד.
לורה מרדית' מחפשת אחרי בתה סוזי וביחד עם סטיב, צלם חובב (ג'ון גאווין), הם מוצאים אותה משחקת עם ילדה שחומה במקצת, שרה ג'יין.
במהרה מצטרפת אליהם אשה שחורה, אנני ג'ונסון, אמה של שרה ג'יין (חואניטה מור).
אנני היא אלמנה במצב כלכלי גרוע.
לורה מציעה לה ולבתה לגור אצלם תמורת ניהול משק הבית והשגחה על סוזי.
לורה מנסה להתפרנס כאם חד הורית.
הסוכן שלה (רוברט אלדה) משבץ אותה לתשדירי פרסומת תמורת התמסרות אך היא עומדת בנחישות נגד ההטרדות המיניות שלו.
במשך הזמן היא פוגשת במחזאי מצליח (דן או'הרליהי) המציע לה תפקיד במחזה שלו.
לורה מצליחה ובתוך עשר שנים היא הופכת לכוכבת בינלאומית בתיאטרון ובקולנוע.
הקריירה שלה מנתקת אותה ממשפחתה ומסטיב.
סוזי (סנדרה די) מתאהבת בסטיב שיכול להיות אביה.
שרה ג'יין (סוזן קוהנר) נלחמת בתסביך הגזעי שלה.
היא בת תערובת אך מבקשת להתקבל בחברה כלבנה.
כשהחבר שלה פרנק (טרוי דונהיו) מגלה ששיקרה לו בדבר מוצאה, הוא מפליא בה את מכותיו.
שרה ג'יין מתחילה להופיע במועדון לילה בתור רקדנית לבנה אבל כשאנני באה לבקר אותה מתגלה מוצאה והיא מפוטרת.
היא עוברת ללוס אנג'לס ומתחילה לעבוד בשם בדוי כרקדנית במועדון לילה.
לורה שבה לביתה ומגלה את רגשותיה של סוזי כלפי סטיב.
לאחר עימות עם סוזי המאשימה אותה כי זנחה את משפחתה למען הקריירה שלה וכי היא קרובה לאנני יותר ממנה, עוזבת סוזי את הבית ללמוד בקולג' בדנוור על מנת להתרחק מהבית.
לורה מרגישה כאילו החיים שחייתה רחוק מהבית, ללא אהבה, היו חיקוי לחיים האמיתיים.
בינתיים אנני לוקה במחלה קשה ומבקשת לפני מותה לראות את שרה ג'יין.
בעזרת בלש מאותרת שרה ג'יין ואנני טסה אליה.
שרה ג'יין שוב מתכחשת אליה ואנני מציגה את עצמה לפני שותפתה לחדר של שרה בתור האומנת המשפחתית.
רק בפרידה, לאחר חיבוק עם דמעות לוחשת שרה ג'יין "אמא" כדי שלא ישמעו.
לאנני נערכת הלוויה רבת משתתפים המתחילה בתפילת אשכבה בכנסייה.
במעמד זה שרה מהליה ג'קסון את הגוספל Trouble of the World.
הארון מוכנס למכונית אך לפני שדלתותיה נסגרות מסתערת אישה לעבר הארון, זו שרה ג'יין.
היא נצמדת לארון ומבקשת סליחה מאמה.
ללורה שבאה לקראתה היא אומרת: "אני הרגתי את אמא שלי".
חיפזון וזהירון היא סדרת טלוויזיה ישראלית לילדים, המבוססת על ספריה של מאיה גוזלי.
הסדרה הופצה ב-HOT VOD Young החל משנת 2011, כאשר העונה השביעית והאחרונה עלתה ב-6 ביוני 2018.
הסדרה הופצה גם בyes יחד עם הסדרה "הבאגיס".
דמויותיהם של חיפזון וזהירון הפכו לכוכבי ילדים.
הרבה לפני הסדרה, דמויותיהם של חיפזון וזהירון הופיעו לראשונה כדמויות מצוירות בקלטת הילדים "חמישה סיפורים" בכיכובה של מאיה גוזלי שכתבה גם את הספר, וחלק משירי הסדרה הופיעו לראשונה בקלטת המשך ל"חמישה סיפורים" הנקראת "מר רמזור וחברים", והצמד זכה להצגה שעלתה משנת 2007 עד היום, שבוימה בידי עופר שפריר.
ההצגה זכתה לתשואות רבות, ובשל כך, הסדרה פותחה.
במרכז הסדרה מככבים חיפזון וזהירון, שני חברים שונים זה מזה.
זהירון הוא הזהיר והמחושב מבין השניים, וחברו חיפזון נחפז וממהר.
התנהגותם השונה מדגישה את הפזיזות והרשלנות אל מול הזהירות ושיקול הדעת.
במהלך הסדרה נפגשים חיפזון וזהירון עם צ'יקו השוטר, רמזוריקו, טופי, טישו וחברים אחרים, מחברים בין עולם הדמיון והמציאות שבשכונה, ומעניקים חוויה של לימוד בדרך ייחודית ושמחה.
כל פרק בסדרה מסתיים בשיר מקורי בעל מוסר השכל הקשור לנושא שבו עסק הפרק.
כמו כן, כל עונה מתמקדת בנושא אחר:
עונה ראשונה - זהירות בדרכים
עונה שנייה - אורח חיים בריא
עונה רביעית - חגי ישראל ומועדיו
עונה חמישית - אמרות חכמים ועצות לחיים טובים
עונה שישית - חוקרים ומגלים
עונה שביעית - עידוד קריאה
נראית בתחילת כל פרק ורומזת מה יהיה באותו פרק.
חיפזון (יפעה מימון): תמרור כחול ועגול וחברו של זהירון, לא מקפיד על חוקי התנועה למרות אזהרותיו של זהירון.
זהירון (רונה בקרמן), (שירלי לילו): תמרור אדום ומשולש וחברו של חיפזון, מקפיד על חוקי התנועה ומזהיר את חיפזון.
רמזוריקו (מתן קליגר): רמזור אשר ניצב בשכונה ואומר לכולם לחצות את הכביש בבטחה.
צ'יקו צ'קלקה (רמי ציון): השוטר של השכונה אשר שומר על חוק וסדר בדרכים, פוחד מיונים ומגדל ירקות.
טופי (שיפי אלוני): מוכרת בקיוסק של השכונה.
טישו (שגיא לוי): מנקה הרחובות המזמר שירים שונים ומטאטא את השכונה.
ד"ר פיקא (ארז שפריר) (עונות 1–5): רופא מקצועי בשכונה.
דנה (נגה מילשטיין) (עונות 1–3): חברה של חיפזון וזהירון.
בולי הדוור (דודי גזית) (עונות 2–5): הדוור של השכונה.
מרתה (מיקי קם) (עונות 3–4): הספרנית של השכונה.
פוני הספר (אודי גוטשלק) (עונה 5): הספר של השכונה.
המפקח מוריס (מתן קליגר) (עונות 7–5): מפקח בכיר במשטרה והבוס של צ'יקו השוטר.
תיקה (טליה יהלומי) (עונה 6): בת דודתו של צ'יקו השוטר.
מר פינקס (תומר אופנר) (עונה 7): סופר המגיע לשכונה לסיים ספר.
מספר הפרק(בסדרה)מספר הפרק(בעונה)שם הפרק11מר רמזורתקציר הפרק: רמזוריקו מנסה להשליט סדר בשכונה.
חיפזון וזהירון משחקים במחבואים בגינה, כשלפתע זהירון מבחין כי חיפזון נעלם.
חיפזון חוצה את הכביש כמעט באור אדום, רמזוריקו נבהל וכועס.
החברים מוצאים את חיפזון ומגלים מה הוא מצא בגינה שגרם לו להתעכב.22זוהי סכנהתקציר הפרק: חיפזון וזהירון נפגשים בגינה.
הוא בוחר לשחק על שפת הכביש.
זהירון מנסה לשכנע אותו להישאר ולשחק איתו במקום בטוח, אך חיפזון עוזב את הגינה.
מה קורה כאשר צ'יקו השוטר תופס את חיפזון משחק סמוך לכביש?33קסדהתקציר הפרק: היום זהו יום הולדתו של חיפזון.
הוא יורד לחצר, ולצערו, אף אחד מחבריו אינו זוכר את יום הולדתו.
חיפזון שב הביתה ומגלה אופניים חדשים שקנו לו הוריו במתנה.
הוא רוכב עליהם ללא קסדה וזהירון כועס מאוד.
ומדוע היד שלו חבושה?44הולך רגלתקציר הפרק: זהירון אומר לחיפזון שהוא עגלגל ולא יציב ולכן אינו יכול לקבל סיבוב על הקורקינט שלו.
חיפזון נעלב ומחליט שהוא גלגל.
טישו רוצה לקנות מכונית ומתעניין בחיפזון הגלגל.
צ'יקו השוטר מסביר לכולם מהו הולך רגל ומהו כלי תחבורה.55מחזירי אורתקציר הפרק: זהירון עונד מחזירי אור ומגיע לחצר.
חיפזון מבחין במחזירי האור וחושב כי הם נועדו ליופי ולקישוט.
הוא מנסה להשיג לעצמו כאלו.
במפגש קסום עם הגחליליות הוא מבין כי מחזירי האור נועדו להציל חיים ולהאיר את הולך הרגל בשעות החשכה.66חידון זה"בתקציר הפרק: בשכונה נערך חידון בנושא זהירות בדרכים.
כולם מתרגשים ומתכוננים לקראת החידון.
זהירון וחיפזון מתמודדים זה מול זה.
זהירון לומד ומשקיע ואילו חיפזון סומך על ידיעותיו.77לא למהרתקציר הפרק: טופי מבקשת מחיפזון וזהירון להגיע מוקדם בבוקר לעזור לה בסידור החנות.
זהירון מתעורר מוקדם מגיע בזמן.
חיפזון מתעורר באיחור ומרוב לחץ הוא ממהר ועושה טעויות רבות בדרך אל החנות.
צ'יקו השוטר מסביר לו שבכביש אסור להתנהג בפזיזות.88חגורת בטיחותתקציר הפרק: חיפזון, זהירון ודנה משחקים במכונית שבגינה.
חיפזון לא רוצה לחגור חגורת בטיחות ולא ממשיך במשחק.
טישו מגיע לעבודה ללא חגורה והמכנסיים נופלים לו כל הזמן.
חיפזון פוגש בגינה חגורת בטיחות קסומה ומבטיח לה שהוא יחגור אותה בכל נסיעה.99דנה ילדה זה"בתקציר הפרק: זהירון כועס מאוד כי חיפזון איבד לו את הגולות והוא טוען שחיפזון חסר אחריות.
דנה, חברתם הטובה, מסבירה לשניים בדרך מיוחדת ומהנה על האחריות הגדולה שמחכה לה בבוקר.
חיפזון וזהירון מסייעים לדנה במשמרות הזהב וזוכים למחמאה מצ'יקו השוטר.1010ויכוח מלוחתקציר הפרק: רמזוריקו מתקלקל וכל החברים בשכונה באים לעזרתו.
חיפזון המבוהל מחפש את צ'יקו השוטר שדווקא היום בחופשה.
העניינים מתחילים להסתבך כשזהירון נופל לבור שטישו מצא במדרכה.
מה בלע רמזוריקו שגרם לו לכזה קלקול?
מספר הפרק(בסדרה)מספר הפרק(בעונה)שם הפרק111חברותתקציר הפרק: חיפזון היום ממש לא חברי.
מבלי לשים לב הוא פוגע בחברו זהירון, שנעלב ממנו מאוד.
טישו חולה וכל החברים בשכונה נרתמים לעזרתו ומרעיפים עליו אהבה.
כשחיפזון רואה את החברות בין כולם, הוא מבין כי חברו נעלב והוא ממהר להתנצל.122חשיפה לשמשתקציר הפרק: היום זהו יום חם במיוחד וכל החברים בשכונה מחפשים דרך לחמוק מהשמש החמה.
צ'יקו נוסע לים להחליף את חברו המציל וכולם מצטרפים אליו.
חיפזון לא שומר על הכללים ומקבל מכת שמש קלה.133יצירתיותתקציר הפרק: זהירון מקבל מכתב ובו מבשרים לו שהוא משתתף בתחרות היצירה במוזיאון הגדול.
כל חבריו לשכונה נרתמים למשימה ואוספים עבורו חפצים איתם יוכל ליצור.
חיפזון מרגיש קצת לבד, ומגלה מי מקלקל לצ'יקו את הירקות בגינה.144צחצוח שיניםתקציר הפרק: חיפזון לא מקפיד לצחצח את השיניים, ופליק ופלאק החיידקים מתחילים להזיק לשיניו.
לחיפזון מתחילה לכאוב השן והוא מבקר במרפאת שיניים שם הוא מקבל טיפול מד"ר בינה, שמסבירה לו את חשיבות צחצוח השיניים.155ספורטתקציר הפרק: טופי מקבלת הודעה על תחרות ספורט בין השכונות, כשהשכונה שתזכה תקבל פרס שווה - טיסה בכדור פורח.
כל החברים בשכונה מתאמנים ומשפרים את הכושר הגופני, ורק חיפזון משתעמם מהאימונים ובוחר לנוח.166לאכול בריאתקציר הפרק: חיפזון וזהירון עורכים פיקניק בגינה.
זהירון מביא אוכל בריא, ואילו חברו, חיפזון, דואג להצטייד בחטיפים וממתקים.
לחיפזון כואבת הבטן וד"ר פיקא מסביר לו על חשיבות המזון שאנו אוכלים.177צחוק בריאתקציר הפרק: ד"ר פיקא רוצה להסריט את השכונה בה הוא גר כדי לשלוח את הסרט לבנו שגר בחו"ל.
כשהוא מתחיל להסריט, הוא מגלה שכולם לחוצים, כועסים ולא ממש נחמדים.
ד"ר פיקא מסביר לחבריו עד כמה הכעס מזיק לבריאות, ובעזרת רעיון נפלא, חוזרת השכונה להיות שמחה.188סבלנותתקציר הפרק: טופי מכינה פיצה טעימה לכל החברים בשכונה, אך לחיפזון אין סבלנות לחכות.
הוא מגיע לגן הירק של צ'יקו וגם שם הוא מגלה חוסר סבלנות, שגורם לו להרוס את השלט שצ'יקו הכין.
טישו מגלה גם הוא חוסר סבלנות, ולוקח בטעות חבילה שלא מיועדת לו.199קופת חיסכוןתקציר הפרק: זהירון חוסך את דמי הכיס שלו וחולם לקנות מסוק.
חיפזון, לעומתו, מבזבז את דמי הכיס שהוא מקבל לטובת קניית ממתקים בחנות של טופי.
כשהוא מגלה את קופת החיסכון של זהירון הוא מתמלא קנאה, ושותל מטבע בגינת הירק של צ'יקו בתקווה שיצמח לו עץ של מטבעות.2010שינהתקציר הפרק: חיפזון לא ממש עייף, ונרדם בשעה מאוחרת.
כאשר הוא מתעורר בבוקר הוא חסר אנרגיה ועייף במיוחד, דבר שגורם לו לתקלות רבות בשכונה.
בעזרת חברו זהירון הוא לומד זמזום מיוחד שיעזור לו להירדם מיד, ולקום בבוקר ערני וחיוני.
מספר הפרק(בסדרה)מספר הפרק(בעונה)שם הפרק211הקן המשפחתיתקציר הפרק: טופי אופה עוגה לכבוד יום המשפחה, וחיפזון וזהירון מגלים באדנית הפרחים של צ'יקו קן עם יונה וגוזלים.
צ'יקו בורח מהביתן, וכולם מטפלים באהבה בגוזלים.
מה קורה כשהם מגלים שהקן ריק?
לטופי יש רעיון איך לשמח את חבריה העצובים.222הדוד יובב מהמושבתקציר הפרק: יובב, הדוד של זהירון שגר במושב, מקבל הזמנה לחופשה במתנה, אך הוא לא יכול לצאת וליהנות כי אין מי שיטפל בחיות המשק שלו.
כל החברים בשכונה נוסעים למושב ונרתמים לעזרתו של דוד יובב.233סבתא מרתהתקציר הפרק: צ'יקו מארגן את יום המחנה השכונתי, וכולם מתלהבים ומתכוננים בהתרגשות.
מרתה רוצה להשתתף גם היא בחוויה, אך חיפזון וזהירון מסבירים לה שהיא סבתא, והפעילות יכולה להיות קצת קשה עבורה.
מרתה מכינה להם הפתעה יוצאת דופן...
היכונו.244שכן חדשתקציר הפרק: שכן חדש מגיע לשכונה, וכולם מקבלים את פניו בברכה ומעניקים לו שי קטן.
זהירון עורך לשכן היכרות עם השכונה, וחיפזון קצת חושש שהוא תפס את מקומו, אך מיד מגלה שהוא טעה ומקבל את השכן בברכה.255אין כמו אמאתקציר הפרק: אמא של חיפזון כועסת עליו, וחיפזון מחליט לחפש אמא אחרת.
מהר מאוד, בעזרת חבריו הטובים, הוא מבין שאין כמו אמא בעולם, ואמא יש רק אחת.
טישו זוכה לביקור מרגש ומפתיע.266חיית מחמדתקציר הפרק: חיפזון קצת מאוכזב מהצב ומהדג שלו, כי הם משעממים אותו.
כשהוא יורד לחצר ומוצא כלב, הוא שמח מאוד על המציאה, עד שזהירון מסביר לו שחיית מחמד היא חלק מהמשפחה וצריך למהר ולהחזיר את הכלב האובד לבעליו.277שבת המלכהתקציר הפרק: טופי אופה חלות נפלאות לשבת.
חיפזון לא יכול להתאפק ונוגס בחלת השבת.
הוא מסתתר ופוגש את מלכת השבת, שמסבירה לו כי את השבת מקבלים בחיוך.
בזכות עזרתו של רמזוריקו, חוזר החיוך לפניו של חיפזון.288אחי הכיתקציר הפרק: דנה ואחיה עידו מתווכחים, ועידו נעלב ובורח.
לאחר שחיפזון וזהירון מסבירים לדנה שאין כמו אהבת אחים, דנה דואגת לעידו ומחפשת אותו יחד עם כל החברים בשכונה.299אבא סבבהתקציר הפרק: צ'יקו, השוטר השכונתי, הוא אבא עסוק מאוד.
הבן שלו מעט כועס כשאין להם מספיק זמן לשחק ביחד, עד שהוא מגיע לשכונה ומגלה שאבא צ'יקו הוא שוטר אלוף ואמיץ.3010חתונה בשכונהתקציר הפרק: טישו מרגיש מוזר מאוד בזמן האחרון כשהוא רואה את טופי.
הוא מסמיק, וליבו פועם חזק חזק.
חיפזון וזהירון מגלים כי האהבה בין השניים פורחת, וטישו מביע את אהבתו בפני טופי ומציע לה להתחתן איתו.
מספר הפרק(בסדרה)מספר הפרק(בעונה)שם הפרק311פסחתקציר הפרק: כולם מתכוננים לערב ליל הסדר אותו יחגגו בספריה של מרתה.
צ'יקו נותן הוראות לטישו, וטישו מתלונן שהוא מרגיש כמו עבד במצרים.
חיפזון וזהירון מבקשים מצ'יקו שירמוז להם איפה הוא החביא את האפיקומן, אך צ'יקו מסרב.
מי לדעתכם לבסוף מצא את האפיקומן?322שבועותתקציר הפרק: הדוד יובב מזמין את כל חברי השכונה לחגיגת ביכורים אצלו במושב.
כולם מכינים טנא מקושט, מרתה אופה לחם מקמח שהכינה בעצמה, וטישו מכין זר חגיגי לטופי.
אך מה גדולה ההפתעה כשהוא רוצה להגיש לטופי את הזר הנפלא.333חנוכהתקציר הפרק: לכבוד חג החנוכה, הכינו עבורכם בשכונה של חיפזון וזהירון פרק חדש וחגיגי במיוחד, מלא בניסים ונפלאות!
הסביבון היקר של צ'יקו נעלם, לטופי לא נותרה טיפה של שמן לטיגון הלביבות, טישו מתרגש לקראת החג, והרמזור מתמלא באור.344ראש השנהתקציר הפרק: צ'יקו מנסה לתקוע בשופר וכשטישו שומע את קול השופר, הוא חושש ומדמיין כי יצור מפחיד הגיע לשכונה.
מרתה מספרת לחיפזון וזהירון שבראש השנה נמדדים המעשים הטובים של האדם, וחיפזון וזהירון מנסים לאסוף כמה שיותר מעשים טובים עד לבוא החג.355סוכותתקציר הפרק: צ'יקו וכל החברים בשכונה בונים סוכה שכונתית.
חיפזון וזהירון מתכננים לישון בסוכה ואליהם מצטרפים טישו וטופי.
צ'יקו בוחר ללכת לישון בביתו, אך בלילה החברים זוכים לביקור מפתיע בסוכה.366ל"ג בעומרתקציר הפרק: ריח של משהו שרוף עולה מהחנות של טופי, מה שמזכיר לכל החברים להתחיל להתכונן להכנת מדורת ל"ג בעומר.
חיפזון וזהירון מתארגנים להקמת המדורה, אך חיפזון עצוב מאוד כי הוא לא מצליח לאסוף קרשים.
חבר מיוחד מעודד אותו, ולבסוף כולם נהנים מערב נעים סביב המדורה.377פוריםתקציר הפרק: לכבוד חג פורים הכינו בשכונה הצגה, "סיפור המגילה".
כולם היו מרוצים מהתפקיד שקיבלו, מלבד חיפזון שקיבל את תפקיד המן הרשע.
אך סוף טוב הכל טוב, חיפזון חזר לחייך וההצגה הייתה משעשעת ומצחיקה!388יום העצמאותתקציר הפרק: חיפזון וזהירון רוצים לצייר את דגל המדינה.
חיפזון מגלה שהדגל מורכב ממשולש ורוצה לשלב בתוכו גם עיגול.
צ'יקו מציע להם לדמיין כיצד יראה הדגל ואם ירצו אין זו אגדה.
טישו מספר על עלייתו לארץ ומרגש את חבריו, שמכינים עבורו הפתעה מקורית במיוחד.399יום ירושליםתקציר הפרק: טופי יוצאת לטיול לירושלים, טישו מצפה שתשוב ומקווה שלא תישאר לכודה בין חומות העיר העתיקה.
חיפזון מגלה בספריה תמונה של הכותל ומחליט לבנות קיר קסמים כזה גם בשכונה.4010ט"ו בשבטתקציר הפרק: כל החברים בשכונה מפתיעים את הדוד יובב ובאים למושב לשתול אצלו עצים.
חיפזון מגלה כי השתיל שלו הוא הקטן ביותר, הוא מתאכזב ולא משתתף בנטיעה.
הדוד יובב מסביר לו כי מהשתיל הקטן יגדל עץ גדול וחזק.
מספר הפרק(בסדרה)מספר הפרק(בעונה)שם הפרק411אל תסתכל בקנקן אלא במה שיש בו!תקציר הפרק: מספרה חדשה נפתחת בשכונה.
פוני, ספר נחמד, מגיע לשכונה, אך אינו מתקבל בברכה.
תושבי השכונה ממהרים לשפוט אותו לשלילה על פי מראהו השונה והתנהגותו המוזרה.
תוך כדי בירור הם מגלים, שמה שהם חשבו על שכנם החדש, אינו תואם כלל למי שהוא באמת.422לשקר אין רגליים!תקציר הפרק: חיפזון ממתין לפוני במספרה, משחק עם המספריים היקרים של פוני, ושובר אותם בלי כוונה.
הוא נלחץ ובורח מהמספרה ביחד עם המספריים השבורים.
כשפוני מגיע למספרה, ומגלה שהמספריים האהובים שלו נעלמו, הוא מערב את צ'יקו השוטר, וכל החברים בשכונה נחקרים.433אין דבר העומד בפני הרצון!תקציר הפרק: השעון שטופי קיבלה מסבתא שלה נפל ונשבר.
טישו מנסה לתקן את השעון, ולשמח את טופי.
חיפזון מנסה להתקבל לחוג תיאטרון, ולא מצליח.
זהירון אומר לו שלא יוותר על רצונו להיות שחקן, ושאם הוא מאוד מאוד רוצה, הוא צריך לעשות הכל כדי להצליח.444איזהו גיבור?
הכובש את יצרו!תקציר הפרק: זהירון מראה לחיפזון ספר שהוא קורא, בו יש מנהיג חכם, רגיש ויפה.
בעיני חיפזון, מנהיג צריך להיות חזק, שולט וגיבור.
בינתיים בחצר, מגיע ילד גדול, שהורס לחיפזון את המבצר שהוא בנה.
איך יגיב חיפזון, וכיצד יצליח לשלוט בעצמו בכדי להישאר מנהיג בעיני חבריו?455תפסת מרובה לא תפסת!תקציר הפרק: צ'יקו מקבל הודעה מהמפקח מוריס על קיום תחרות בין השכונות על התואר פרח השכונה.
צ'יקו נחוש בדעתו לזכות, והוא מחליט להכין הכל בכוחות עצמו.
כשחבריו רואים שהוא עמוס, הם מציעים את עזרתם, אך צ'יקו נחוש בדעתו לעשות הכל לבד.
האם הוא יצליח במשימתו?466מה ששנוא עליך אל תעשה לחבריך!תקציר הפרק: זהירון מתכנן לקיים בגינה מפגש עם כמה חברים לרגל סיום קריאת סדרת ספרים.
במפגש תערוך החבורה מסיבת חטיפים, וכולם יספרו על ספרים שקראו.
זהירון לא מזמין את חיפזון למפגש, מאחר שהוא יודע שהוא אינו אוהב לקרוא ספרים.
כשחיפזון מגלה שלא הוזמן הוא נעלב מאוד.477דברי חכמים בנחת נשמעים!תקציר הפרק: חיפזון וזהירון מתכננים לבנות דגם של תיבת נח לתחרות.
זהירון לחוץ וחסר סבלנות, ולכן כשהוא מסביר לחיפזון כיצד לבנות את התיבה, חיפזון לא מבין דבר.
צ'יקו נתקל במטאטא של טישו, נופל ונחבל.
מרוב כעס והתלהמות, הוא לא נותן לטישו אפשרות להסביר מה קרה.488סוף מעשה במחשבה תחילה!תקציר הפרק: צ'יקו מקבל כרטיסים לתערוכה, ומציע לחיפזון וזהירון להצטרף אליו.
זהירון מסכים, אבל חיפזון מעדיף להישאר בשכונה, ונותן את ההזמנה שלו לטישו.
טישו מתארגן לתערוכה, ודוחה החלפת נורה לרמזור.
כשהם חוזרים מהתערוכה, מבינים חיפזון וטישו שלא חשבו מספיק לפני שפעלו.499יגעת ומצאת תאמין!תקציר הפרק: פוני שוקל לעזוב את השכונה, מאחר שאין לו מספיק עבודה.
טופי מציעה לו לפרסם את המספרה.
כל החברים מתוסכלים שאין להם תחנת אוטובוס בשכונה, ולכן צ'יקו נחוש להשיג אישור, ולהקים תחנה.
האם צ'יקו יצליח במשימה, והאם פוני יצליח למלא את המספרה בלקוחות?5010איזהו עשיר?
השמח בחלקו!תקציר הפרק: מריו, חברו העשיר של טישו, מגיע מארגנטינה לביקור בשכונה.
חיפזון וזהירון מגלים שטישו קצת מתבייש בעבודתו הפשוטה, ולכן הוא לחוץ מהמפגש.
כשמריו מגיע ומתרברב ופוגע בחברים, טישו מסביר לו שלהיות שלם עם עצמך ועם מה שיש לך, זהו העושר האמיתי, ולא רק כסף וזהב.
מספר הפרק(בסדרה)מספר הפרק(בעונה)שם הפרק511צוללת צהובהתקציר הפרק: חיפזון וזהירון מוצאים דף בגינה ובו שרטוט מוזר.
הם מחליטים שמישהו בשכונה בונה צוללת.
או אולי טישו הוא זה שמסתיר מהם משהו לגבי הצוללת הסודית?
או אולי זו בכלל תיקה, האורחת החדשה והמשונה שהגיעה לשכונה?522טיסה נעימהתקציר הפרק: צ'יקו השתתף בהגרלה, וזכה בכרטיסי טיסה בשמי הארץ עבור כל החברים בשכונה.
כולם שמחים ונרגשים, פרט לחיפזון שחושש לטוס.
תיקה מספרת לחיפזון וזהירון על הדרך הארוכה שעשו ממציאים רבים עד שהצליחו להטיס את המטוס.533שכונה על גלגליםתקציר הפרק: כמו בכל שנה, יש תחרות בשכונה, והפעם שכונה על גלגלים.
תיקה מספרת לחיפזון וזהירון על המצאת הגלגל, וכולם מתכוננים לקראת התחרות, וממציאים דברים שפועלים בעזרת גלגלים.
זהירון בונה מכונית חדשנית, אך לא לוקח בחשבון את הדבר החשוב ביותר, שבעזרתו המכונית תיסע.544טלפון שבורתקציר הפרק: מצליח לשמוע דבר.
הוא מחליט שהטלפון של טופי התקלקל, ומחליט להפתיע אותה במכשיר חדש.
בפעם הבאה כשהטלפון יצלצל, כולם כבר יבינו מי נמצא מעבר לקו.555כוכב נופלתקציר הפרק: זהירון רואה כוכב נופל, ומחליט שהוא בר-מזל, ושמדובר במסר משמיים.
הוא מחפש סימנים ורמזים נוספים בשכונה, וחיפזון מחליט להתל בו עם סימנים משלו.
בינתיים בשכונה, טישו בונה חללית, איתה הוא רוצה להגיע לירח כדי להוכיח לטופי כמה הוא אוהב אותה.566שכונה סולאריתתקציר הפרק: קרני השמש שנכנסות לחדרו של חיפזון מציקות ומפריעות לו להמשיך לישון, ולכן חיפזון מחליט לשנות את מסלול זריחת השמש, ולמנוע ממנה להיכנס לחדרו.
בינתיים, החברים בשכונה מקימים גינה סולארית.
למחרת בבוקר, חיפזון מתעורר, מגלה שחדרו חשוך, ומתמלא דאגה.577מצלמה נסתרתתקציר הפרק: חיפזון קיבל במתנה מצלמה חדשה.
טישו רוצה להפתיע את טופי לכבוד יום הולדתה, וחיפזון וזהירון מציעים להכין לה אלבום תמונות!
אבל, יש בעיה, טופי לא אוהבת להצטלם, אז מה יעשו החברים בשכונה?
איך הם יצליחו לצלם את טופי למרות הכל, ולהכין לה אלבום תמונות?588זה השעוןתקציר הפרק: חיפזון אינו יודע לקרוא שעון, דבר שגורם לו להתבלבל, להקדים או לאחר ולא לחשב את הזמן שלו בצורה נכונה.
חיפזון מגיע לגינה, ומוצא חפץ חשוד ומסקרן.
ביחד עם טישו הם מנסים לברר מהו.
טישו נותן לחיפזון מתנה יקרת ערך, שתוכל לעזור לו לנהל את הזמן שלו כראוי.599האורתקציר הפרק: כולם נרגשים לקראת המסיבה הגדולה שתיערך הערב בשכונה, אך אף אחד מהחברים לא חשב שהמסיבה עלולה להיהרס בגלל הפסקת חשמל!
מה יעלה בגורלו של רמזוריקו שהפסיק לפעול?
מה יהיה עם המסיבה המתוכננת?
ומה יגידו החברים לאורחים שמוזמנים למסיבה?6010דרוש עוזרתקציר הפרק: תיקה מחפשת עוזר שיסייע לה במעבדה, ותולה שלט בגינה.
חיפזון וזהירון מגלים את השלט, וכל אחד מהם חושב שהוא המתאים לתפקיד.
תיקה מעודדת את שניהם, ואומרת שבכדי להיות מדען צריך להיות סקרן, לנסות ולדעת להתמודד גם עם כישלונות.
במי תבחר תיקה לתפקיד העוזר?
מספר הפרק(בסדרה)מספר הפרק(בעונה)שם הפרק611אדון פנקסתקציר הפרק: חיפזון מוצא בגינה פנקס.
הוא פותח אותו ומגלה שכתובה בו התחלה של סיפור מרתק.
הוא משתף את חברו זהירון, ושניהם מבינים שהפנקס שייך לאדם מיוחד במינו.
כשהם מגלים למי שייך הפנקס, הם שמחים ונרגשים ומציעים לאורח המיוחד להישאר בשכונה.622סיפור סינדרלהתקציר הפרק: חיפזון פוגש בגינה אורחת בת גילו, מתוקה ונחמדה שהגיעה לביקור בשכונה, והוא מתאהב בפעם הראשונה בחייו.
פנקס מספר לחיפזון וזהירון את סיפורה של סינדרלה, וחיפזון מרגיש כמו באגדה קסומה.
טישו מוצא נעל במריצה שלו, ומקשר את סיפור סינדרלה לנעל שהוא מצא.633הרפתקה בשכונהתקציר הפרק: חיפזון וזהירון, אבירי השכונה, יוצאים לחפש מפתח נעלם, איתו יוכלו לשחרר את טופי הנסיכה, ביתו של המלך צ'יקו, הכלואה בטירה המכושפת של רמזוריקו, הדרקון הנורא.
הם נתקלים בקשיים בדרך, בגלל טישו הליצן החמדן, שרוצה בעצמו לשחרר את הנסיכה, בכדי לזכות בשק זהב.644משל השועל והעורבתקציר הפרק: טישו צובע את הספסל ומוטרד מכך שלא יספיק להגיע בזמן לצפות במשחק הכדורגל שהוא חיכה לו.
כשצ'יקו מציע ללמד את טישו כיצד לצבוע, טישו חומק מהשטח, ומותיר את צ'יקו לבד.
כשחיפזון וזהירון שומעים על כך, הם נזכרים במשל על השועל, העורב והגבינה.655איזה מתחתקציר הפרק: חיפזון וזהירון מגיעים לחדרו של פנקס אך הוא איננו.
הם מוצאים פרטים מחשידים, שמעוררים בהם רצון להיות בלשים, ולחקור את היעלמותו הפתאומית של פנקס.
העקבות החשודים מובילים לבסוף את חיפזון לפיצוח התעלומה, שלא ממש התאים למה שחשבו צמד הבלשים.666צ'יקו חוזה השכונהתקציר הפרק: חיפזון וזהירון מגלים בין ספריו של פנקס, ספר עבה וגדול שעוסק בחייו של הרצל, חוזה המדינה.
זהירון מגלה סקרנות, וחיפזון לא מבין מה כבר יכול לעניין בסיפור חיים של מישהו, עד אשר עולה במוחו רעיון לכתוב את סיפור חייו של צ'יקו השוטר האגדי היחיד והמיוחד.677סלנגתקציר הפרק: רמזוריקו שב לשכונה לאחר ששהה מספר ימים בעיר הגדולה, בכדי להחליף חבר רמזור שהתקלקל, והחברים מגלים שצורת הדיבור שלו השתנתה.
פנקס מסביר להם שרמזוריקו למד מילים מהסביבה בה הוא בילה - וזהו הסלנג.
איך יעזרו החברים בשכונה לרמזוריקו לשוב ולדבר בשפה הרגילה?688גיבור מהתנ"ךתקציר הפרק: זהירון מגלה בחדרו של פנקס את ספר התנ"ך.
צ'יקו יוצא לטיול במדבר, ומחפש מקל שיעזור לו לבנות אוהל סיירים.
כשהוא מוצא מקל, הוא מדמיין שזהו המטה של משה רבנו.
הוא נרדם בתחנה, והופך בן רגע לגיבור תנך, שמותיר את החברים בשכונה מוקסמים והמומים.699ג'יניתקציר הפרק: טישו מוצא מנורה עתיקה, שמתוכה יוצא ג'יני, שמודה לו על שחילץ אותו מהמנורה, וכאות הוקרה, מאפשר לטישו לבקש כל משאלה שעולה בליבו.
טישו לא יודע מה לבקש, מאחר שהוא חושב על חבריו שזקוקים אף הם לעזרה מהג'יני.
מה תהיה המשאלה שטישו יבקש?7010סוף טובתקציר הפרק: פנקס לא מוצא סיום מוצלח לסיפור שהוא כותב, והוא נהיה לחוץ ומאוכזב.
כשהוא יוצא להתאוורר בגינה, הוא מגלה שבין כל החלומות של חבריו לשכונה, מסתתרים רעיונות לכתיבה של סדרת ספרים שלמה.
חיפזון שמח שסוף הסיפור הוא למעשה התחלה של כתיבת סיפור חדש.
בינואר 2016 יצאה סדרת הספין אוף של חיפזון וזהירון הנקראת הבאגיס.
חיפושית ראש-פנס (שם מדעי: Pyrophorus nyctophanus) היא מין של חיפושיות מהסוג Pyrophorus שבמשפחת הנתוזיתיים, הקרובה לגחליליות המצויה בטבע באמריקה הדרומית ובמישורי הסראדו.
זחלי חיפושיות אלה שוכנים בתוך האדמה או בחורים בתוך קני טרמיטים, הנפוצים באזורים אלה ויוצאים החוצה בקיץ.
הזחלים של החיפושיות הם טורפים המפיצים אור בצבע ירוק זוהר מראשם ומקצה החזה שלהם וכך מפתים מיני טרף הנמשכים לאור - חרקים מעופפים שונים, למשל טרמיטים צעירים מכונפים, לעוף לעבר לסתותיהם הפעורות.
לאחר שהזחלים ניזונים היטב הם מתגלמים והופכים לבוגרים.
הבוגרים צמחוניים וניזונים מרקבובית וממוהל עצים, אך יכולים להשתמש בנהורנות זוהרת וכך גם הגלמים אצל בני שני הזוויגים.
אלפי חיפושיות זוהרות גורמות לאזור כולו לזרוח בירוק בלילות בהירים.
כמה משבטי הילידים נהגו לקחת זחלים של חיפושיות כאלה כדי למצוא את דרכם בשטח.
חיפושית מדבר-נמיב (שם מדעי: Stenocara gracilipes) היא מין של חיפושית מהמשפחה Tenebrionidae המצויה במדבר נמיב שבדרום מערב אפריקה.
חיפושית זו בעלת פסים לבנים על גופה השחור ורגליים ארוכות ביותר העוזרות לה לנוע במהירות.
החיפושית פעילה בשעות הבוקר המוקדמות.
היא נעה למעלה הדיונות העצומות של המדבר כדי לספוג את הערפילים הלחים שנושבים מהים.
החיפושית עומדת עם ראשה כלפי מטה וסופגת את הערפל על הכנפיים הקשות לה.
משם הם מטפטפים בדרך ייחודית עד לראשה ועוזרות לה לשרוד במדבר.
חיפושיות אלה יכולות להיזון גם מטיפות של טל.
שאר הזמן החיפושית מסתתרת בין האבנים ומחכה לירידת הטמפרטורה בשעות הלילה.
חיפושית האמברוזיה (שם מדעי: Xyleborus glabratus) הוא סוג של חיפושית מקבוצת חיפושיות האמברוזיה המהווה מין פולש למדינות רבות ביניהן ארצות הברית וישראל.
חיפושית זו תועדה, כאשר היא נוברת בענפי וגזע העץ, כנושאת עמה פטרייה הגורמת למחלה פטרייתית המתבטאת בריקבון ותמותה של הענפים והגזע ואף יכולה לגרום להרג העץ כולו.
מיני העצים הנפגעים לרוב הם אבוקדו אלון ודולב.
חיפושית האמברוזיה היא חיפושית קטנה, שחורה או חומה, באורך של שני מילימטרים.
גבה של החיפושית הוא ברובו חסר שיער ומבריק בהשוואה לחיפושיות אחרות.
מקור החיפושית הוא מדרום מזרח אסיה.
הזכרים הם הפלואידים, קטנים יותר, חסרי מעוף.
הביולוגיה של החיפושית מתועדת באופן חלקי, אך יש להניח שהיא דומה לזו של חיפושיות אחרות, עם זחלים ומבוגרים המזינים את הפטרייה הסימביוטית שהיא נושאת בה, ולא את העץ של העץ המארח.
הזחלים של החיפושית דומים במראם לסוגים אחרים של חיפושיות אמברוזיה.
הם המתפתחים כ"תולעת" לבנה וחסרת רגליים עם ראש מעוגל בצבע חום.
זמן הגדילה של הזחל אורך בין חמישים לשישים יום.
אוכלוסיית החיפושית התפשטה לפחות בשתי דרכים שונות: דרך אחת הוא באמצעות נתיבי הגירה טבעיים של החיפושית.
דרך שנייה היא באמצעות מכירה והובלה של עץ נגוע בזחלים של החיפושית, כתוצאה ממסחר בעצים נגועים.
הפטרייה שגדלה בסימביוזה עם החיפושית, גדלה לאורך העצה של העץ, ומונעת זרימת מים וחומרים מזינים בכל הצמח.
מוות העץ יכול להתרחש בין ארבעה לאחת עשרה שבועות.
החיפושית זוהתה לראשונה בארצות הברית בשנת 2002, בפורט וונטוורת', ג'ורג'יה.
הוצע כי החיפושית הוכנסה לארצות הברית על ידי ארגזים עשויים מעץ נגוע.
בישראל היא נחשבת למזיק והיא נמצאה בעצי אלון ודולב ואף פגעה רבות במטעי אבוקדו באזור השרון.
חיפושית הקמח היא חיפושית המטילה את ביציה בדרך כלל בקמח או במצע אבקתי אחר, ומכאן שמה.
זחלי החיפושית נקראים "תולעי הקמח" (mealworm), והם משמשים כמזון.
נקבת חיפושית הקמח מטילה כ-400 ביצים על מצע של קמח או אבקות אחרות.
רבות מהביצים נאכלות על ידי זחלים שכבר בקעו, כמו כן, חיפושיות בוגרות עשויות לאכול את הזחלים הקטנים או הביצים.
הזחל גדל במשך 30 יום עד 6 שבועות, לפי תנאי הגידול וזמינות האוכל, ולאחר מכן מתגלם.
מן הגולם בוקעת חיפושית בוגרת שבשלב ראשון צבעה חום בהיר, ועם הזמן משתנה לחום כהה או שחור.
גודלו של הזחל בראשית התפתחותו סביב 5 מ"מ, ולקראת ההתגלמות גודלו עשוי להגיע לכדי 3 ס"מ.
גודלה המרבי של החיפושית הבגירה כ-2.5 סנטימטר.
חיפושית הקמח למיניה, כמו פרוקי רגליים רבים ובעלי דם קר אחרים, מתפתחת בעיקר במקומות חמים ובעלי לחות גבוהה.
נקבת החיפושית מטילה את ביציה במקומות אבקתיים כמו קמח, סובין, תבלינים טחונים, ואפילו מלח.
לאחר גדילתם, ניזונים זחלי החיפושית ממאכלים נוספים כמו בוטנים, פולי קקאו, פירות יבשים, ועוד.
בשל גודלן והתפתחותן המהירה בתנאי גידול פשוטים, וערכן התזונתי, רבים ממגדלי חיות המחמד הניזונות מחרקים, כמו דגים, לטאות וציפורים שונות, עושים שימוש בגידול מבוקר של תולעים אלו לשם האכלת בעל החיים שברשותם.
לשם כך נעזרים באבקת סובין של חיטה או דגן אחר, מטמינים בו את חיפושיות הקמח בעומק של מספר סנטימטרים, ושומרים על לחות גבוהה בעזרת פרי חתוך וכדומה.
ישנם פוסקים שעל בסיס כללים הלכתיים שונים התירו את השימוש בקמח כאשר אין ודאות שיש בו תולעים, ישנם שלימדו זכות על המנהג להשתמש במאכלים בעלי סבירות גבוהה לנגיעות, וישנם שאסרו את השימוש בהם.
בשנים האחרונות ישנם שעשו קישור בין המילווי"ן המוזכר בפוסקים לקרדית הקמח (flour mite), בת משפחתה של קרדית אבק הבית, המצויה אף היא בקמח כמו במצבורי אבק.
ועל פי זה דרשו להגדיל את צפיפות הנפות המשמשות לניפוי הקמח מתולעים.
אולם אחרים דחו את זיהוי המילווי"ן עם הקרדית, שגודלה פחות מ-0.5 מ"מ, ותיאור המילווי"ן בדברי הפוסקים אינו עולה בקנה אחד עם מידותיה הזעירות.
בשנת 2015 התגלה שזחלי חיפושית הקמח יכולים לאכול ולפרק פוליסטירן (קלקר) שעד אז נחשב לחומר שאינו מתכלה.
100 תולעי קמח יכולות לפרק פוליסטירן לחומר אורגני שמיש בקצב של כ-34-39 מיליגרם ליום.
בנוסף, במהלך הניסוי שארך חודש לא נמצא הבדל בין זחלי הקמח שניזונו רק מקלקר לבין זחלי הקמח שניזונו במזון קונבנציונלי.
ולמעשה נמצא שמיקרואורגניזמים בתוך המעי של תולעת הקמח אחראים לפירוק הפוליסטירן.
במדינת ישראל, חיקוק הוא דבר חקיקה שקבעה הרשות המחוקקת שהיא הכנסת, או חקיקת משנה שהיא חקיקה על ידי גורם בתחום מסוים לאחר שהוסמך לכך בחקיקה ראשית על-ידי הרשות המחוקקת, למשל התקנת תקנות על ידי שר בתחום שהוא מופקד עליו.
מבחינת חובת הציות להם, אין הבדל בין החיקוקים לסוגיהם: על התושב לציית לחקיקת משנה כפי שעליו לציית לחקיקה ראשית.
עם זאת, חקיקת משנה נתונה, ככל החלטה מנהלית, לביקורת שיפוטית, בין השאר בדרך של מבחן הסבירות.
ביקורת שיפוטית על חוק נדירה יותר, והיא מתבססת על סתירה בין החוק לחוק יסוד (ולא על מבחן הסבירות).
לחוק הפרשנות מגדיר חיקוק כחוק או תקנה.
חוק, בתורו, מוגדר כחוק של הכנסת או פקודה, ופקודה מוגדרת כפקודה שניתנה לפני הקמת המדינה או פקודה של מועצת המדינה הזמנית.
תקנה מוגדרת בחוק כהוראה שניתנה מכוח חוק והיא בת-פועל תחיקתי.
מכוח חוק הפרשנות נגזרים סוגי החיקוקים השונים, כפי שיפורטו להלן.
חוק יסוד: חוק במעמד חוקתי שחוקקה הכנסת, בתפקידה כרשות המכוננת של ישראל, שבתפקידה לקבוע חוקה למדינה.
בראשית ימי המדינה נקבע שהחוקה תיכתב פרקים-פרקים, ושכל פרק יהווה חוק יסודי בפני עצמו, עד שתושלם החוקה.
בפועל, עד היום החוקה טרם הושלמה, ובינתיים, על-פי פסיקה של בית המשפט הגבוה לצדק (בג"ץ), מהווים חוקי היסוד חוקים במעמד-על, המסוגלים לגבור על חוק רגיל של הכנסת במידה והוא סותר אותם.
בישראל תקפים כיום שלושה-עשר חוקי יסוד (במספר זה לא נמנים חוקי היסוד המתקנים את חוקי היסוד העיקריים.
על אופן התיקון של חיקוקים יפורט בהמשך הערך).
חוק: דבר חקיקה של הכנסת, בתפקידה כרשות המחוקקת של ישראל.
כיום יש בישראל כ-1,000 חוקים.
פקודה: דבר חקיקה של המנדט הבריטי או השלטון העות'מאני ששלטו בארץ ישראל לפני קום המדינה, או חוק שקבעה מועצת המדינה הזמנית, שהייתה הרשות המחוקקת של ישראל מקום המדינה עד כינונה של האספה המכוננת, שנהפכה לכנסת עם חקיקת חוק המעבר.
הביטוי "פקודה", במקום "חוק", נועד להבדיל בין הגופים המחוקקים שלא נבחרו בבחירות, לבין הכנסת, שהיא גוף שנבחר על-ידי העם.
תקנות או צו: חיקוקים שנחקקים על ידי גורם מסוים בתחום אחריותו, מכוח חוק או פקודה.
לרוב הגורם המחוקק הוא מהרשות המבצעת של ישראל – הממשלה: ראש הממשלה, אחד משרי הממשלה, או פקיד ממשלתי שמונה על ידי אחד מאלה, כגון מנכ"ל משרד ממשלתי.
כללים: חיקוקים שנקבעו על ידי עובד מדינה, שהוסמך לכך בחוק.
דוגמה: כללי שיקים ללא כיסוי, תשנ"ב–1992, נקדעו על ידי המפקח על הבנקים, מכוח הסמכות שניתנה לו בחוק שיקים ללא כיסוי, תשמ"א–1981.
חוק עזר: חיקוק שנחקק על ידי המועצה של רשות מקומית וחל בתחומה.
הסמכות לרשויות המקומיות לחוקק חוקי עזר בתחומן ניתנת על-ידי הסמכה שניתנה להן בחוקים של הכנסת, ובתחומים המסוימים המפורטים בחוקים.
תקנון הכנסת: נקבע על-ידי הכנסת מכוח חוק יסוד: הכנסת, ומסדיר את סדרי עבודתה, ועדותיה ודיוניה.
על-אף שתקנון הכנסת נקבע על-ידי הכנסת, הוא מהווה חקיקת משנה, שכן הוא אינו חוק.
בראש כל חיקוק מופיעה כותרת המהווה את שם החיקוק.
שם החיקוק מורכב מסוג החיקוק, כגון: "חוק", "פקודת", "תקנות", "צו" או "כללי", נושא החיקוק כשלאחריו פסיק, והשנים העברית והלועזית בהן נחקק החיקוק לראשונה, מופרדות במקף.
לדוגמה: "חוק שעות עבודה ומנוחה, תשי"א–1951".
בחוקי יסוד מופיעה הכותרת: "חוק־יסוד:" ונושא חוק היסוד בלבד, ללא שנת החקיקה הראשונית, על-מנת להבדיל בין חוק רגיל, שייתכן והוא רלוונטי לשעתו, לבין חוק יסוד, שאמור להיות לא תלוי בזמן (אך פעמים רבות עובר שינויים שהזמן גרמם).
דוגמה לכותרת של חוק יסוד: "חוק־יסוד: הכנסת".
פקודה שנחקקה לפני קום המדינה לא תכיל את השנה העברית, ולעיתים אף לא את השנה הלועזית.
תקנון הכנסת מכיל את הכותרת "תקנון הכנסת" בלבד.
לעיתים, נושא החיקוק מכיל בסוגריים, לאחר הנושא הראשי, תת-נושא מסוים שבו החיקוק עוסק, וזאת על מנת להבדיל את החיקוק מחיקוקים אחרים עם נושא ראשי דומה.
לדוגמה: "פקודת האניות (לאומיות ודגל), התש"ח–1948".
לאחר מכן, סוגריים נוספות יכולות להגדיר נושא ספציפי יותר מתת הנושא.
במידה והחיקוק הוא הוראת שעה, יצוין "(הוראת שעה)".
זוג סוגריים יכול גם להגדיר כי החיקוק בא לתקן חיקוק אחר עם אותו נושא, כפי שיפורט בהמשך.
כך יכול להיווצר שם ארוך במיוחד לחיקוק.
לדוגמה: "תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת היציאה מישראל) (תיקון מס' 5), התשפ"ב–2021".
ציון מקור הסמכות בחקיקת משנה
במקרים רבים בחקיקת משנה, לפני הוראות החיקוק, יכריז הגורם המחוקק כי הוא מצווה את האמור בהמשך מכוח סעיפים מסוימים בחוקים או פקודות.
כל חיקוק מחולק לסעיפים, או לתקנות, במקרה של חיקוק תקנות.
לכל סעיף או תקנה ישנה כותרת שוליים המציינת את הנושא הנאמר בהם.
הסעיפים ממוספרים בסדר עולה הנמשך ברצף לכל אורך החיקוק: "1.", "2." וכן הלאה.
במקרים רבים סעיף מכיל כמה תתי סעיפים, הנקראים "סעיף קטן" וממוספרים בספרות עבריות כך: (א), (ב), וכן הלאה.
אלה בתורם יכולים להכיל מספר רכיבים קטנים יותר הנקראים "פיסקה", וממוספרים כך: (1), (2), וכן הלאה.
רכיב קטן יותר יכונה "פיסקת משנה", וימוספר שוב בספרות עבריות, כך: (א), (ב), וכן הלאה.
כך יכולים תתי רכיבים להסתעף מהרכיב שמעליהן, והמיספור יהיה לסירוגין באותיות עבריות או במספרים, בסוגריים.
כאשר ישנו חיקוק ארוך, נהוג לחלקו לפרקים, אשר כל אחד מהם מכיל סעיפים או תקנות בנושא מסוים.
כאשר גם הפרקים ארוכים במיוחד, גוף החיקוק יחולק לחלקים, ואלה יחולקו בתורם לפרקים.
אם עדיין הפרקים יהיו ארוכים במיוחד, יחולקו הפרקים לסימנים.
החלקים, הפרקים והסימנים ממוספרים בספרות עבריות, כך: א', ב', וכן הלאה.
לעיתים המספור הוא: פרק ראשון, פרק שני, וכן הלאה.
בראש כל פרק מופיעה כותרתו.
לדוגמה, בחוק הפרשנות: "פרק ב': פירוש מלים וביטויים".
לעיתים, כאשר ישנם פרטים נוספים שהחיקוק מרחיב בהם, כגון איורים, מפות, טבלאות או רשימות ארוכות, הם מופיעים בנספחים הנקראים "תוספת", והסעיפים או התקנות מפנים אליהם.
התוספות מופיעות לאחר סעיפי או תקנות החיקוק, וממוספרות כך: "תוספת ראשונה", "תוספת שנייה", וכן הלאה.
התוספות יכולות להכיל אף הן סעיפים, סעיפים קטנים וכן הלאה.
בתחתית החיקוק, יופיעו חתימותיהם של האנשים שהוסמכו לחתום בתחתית המסמך.
כך, למשל, על חוק של הכנסת חותמים: נשיא המדינה, יושב ראש הכנסת, וראש הממשלה.
כאשר שר מסוים מוסמך בחוק לבצעו, גם הוא יחתום על החוק.
על תקנות או צווים יחתום הגורם שהוסמך בחוק להתקין את התקנות או לפרסם את הצווים, כגון ראש הממשלה, שר או מנכ"ל המשרד הממשלתי.
כאשר הגוף המחוקק מתקן או מבטל חיקוק, הוא עושה זאת על-ידי חיקוק חדש, המתקן את החיקוק הקיים או רשימה של חיקוקים.
בתיקון ישיר, שם החיקוק המתקן או המבטל יכיל את השם של החיקוק העיקרי אליו הוא מתייחס, ויכיל סוגריים המכילות את המילה "תיקון" ומספרו של התיקון.
כאשר הכנסת מתקנת פקודה, החיקוק המתקן הוא חוק.
לדוגמה: "חוק לתיקון פקודת העיריות".
שמו של החיקוק המתקן יכיל את השנה בו הוא נחקק, ולא את השנה בו החיקוק המתוקן נחקק.
בתיקון עקיף, יכול חיקוק לתקן בדרך אגבית מספר חיקוקים נוספים, בנוסף לתיקון החיקוק העיקרי.
החיקוק המתקן לרוב קובע בסעיפיו או בתקנותיו הוראות טכניות לגבי תוכנו של החיקוק המתוקן.
בשל כך, יש קושי לעקוב אחרי החיקוקים המעודכנים, שירותים שונים מאפשרים לצפות בחיקוקים המתוקנים בצורה מלאה.
כאשר נוסף רכיב לחוק המתקן, כגון פרק, סעיף או סעיף קטן, המיספור ישתנה באופן הבא:
במידה והרכיב נוסף בסוף רשימת הרכיבים הממוספרת, כגון הפרק או הסעיף האחרון בחיקוק או הסעיף הקטן האחרון בסעיף, ימוספר הרכיב החדש במספר העוקב למספר הסעיף האחרון הנוכחי.
במידה ורוצים למספר רכיב חדש בין שני רכיבים הממוספרים במספרים עוקבים, הוא יקבל את מספר הרכיב שלפניו בתוספת האות א'.
אם רוצים להוסיף סעיף נוסף, הוא ימוספר 45ב, וכן הלאה.
כמו כן אם רוצים להוסיף בין סעיף קטן (ג) לסעיף קטן (ד) סעיפים קטנים נוספים, הם ימוספרו כך: (ג1), (ג2), וכן הלאה.
כאשר רוצים להוסיף בין סעיפים 45א לסעיף 45ב סעיפים, הם ימוספרו 45א1, 45א2, וכן הלאה.
כך גם בין סעיף קטן (ג1) לסעיף קטן (ג2) יבואו סעיפים קטנים (ג1א), (ג1ב), וכן הלאה.
באופן זה ממוספרים כל הרכיבים הנוספים בחיקוק – בספרות עבריות ומספרים לסירוגין.
כאשר מוחקים רכיב בחיקוק, לא מתקנים בהתאמה את מספור הרכיבים שאחריו.
החיקוק נכנס לתוקפו כאשר הוא מפורסם באופן רשמי, זולת אם נקבע בחיקוק אחרת.
הפרסום מתבצע ב"רשומות", העיתון המתעד הרשמי של המדינה.
פעולה בחיפזון או בבהילות היא פעולה הנעשית במהירות גבוהה מדי, או שמתחילה ללא הכנה מספקת, בלי להקדיש את שיקול הדעת הנדרש לפעולה כזו.
בדרך כלל נעשית הפעולה מבלי שתוכננה מראש להתבצע בדרך זו, אלא כתוצאה ממצוקת זמן שמבצע הפעולה נקלע אליה.
החיפזון עלול לגרום לתאונות ולטעויות, ועל כך רומז הביטוי "החיפזון מהשטן", שמקורו בפתגם בערבית: العَجَلَةُ مِنَ ٱلشَّيْطَانِ وَالتَّأَنِّي مِنَ ٱلرَّحْمٰنِ – "החיפזון מן השטן והמתינות מן הרחמן".
על אף ההוראה השלילית של החפזון, בתורה הוא נכלל בהוראות שניתנו לבני ישראל לפני יציאת מצרים כחלק ממצוות אכילת קרבן פסח: .
כמו כן בספר דברים מוזכר החיפזון כמניע למצוות אכילת מצה: .
ההגדה של פסח מרחיבה בתיאור החיפזון: .
יצא לחפש אתונות ומצא מלוכה הוא פתגם עממי המבוסס על סיפור משיחת שאול למלכה הראשון של ממלכת ישראל המאוחדת על ידי שמואל הנביא, שמתואר בספר שמואל א', פרקים ו–.
הפתגם מתאר אדם שעסק בעניינים פעוטים ומגיע במפתיע לגדולה, כמו שאול, שבעת שהלך לחפש את האתונות שאבדו לאביו.
פגש את שמואל שמשח אותו למלך.
ב מסופר שזקני ישראל פנו אל שמואל בבקשה להמליך עליהם מלך כפי שיש לכל העמים האחרים.
שמואל התפלל לאלוהים ונענה כי עליו לשמוע בקול הזקנים.
באותו זמן, קיש בן אביאל משבט בנימין איבד אתונות, ושלח את שאול בנו בליווי נער לחפש אותן.
שאול חיפש באזור הגובל בין נחלת שבט בנימין לנחלת שבט אפרים, בין שילה לרמה (עירו של שמואל הנביא), אך לא מצא אותן.
הוא הציע לנערו לשוב אל ביתם, ונערו שכנע אותו לשאול בעצתו של שמואל הנביא, שנמצא ברמה.
בפגישתם, הודיע שמואל לשאול שהאתונות כבר נמצאו והוא אינו צריך לעסוק בחיפושן.
בנוסף הוא הודיע לו שאלוהים בחר בו למלך ישראל, ושמואל מושח את שאול למלך.
וכך שאול, שיצא מביתו רק כדי לחפש את האתונות שאבדו לאביו, זכה במלוכה.
סופרים אחדים, בהם אשר ברש, שאול טשרניחובסקי ובן ציון לוריא, מעלים ביצירותיהם את השאלה האם טוב לאדם להגיע במפתיע לגדולה ולזכות בדבר יקר מבלי שחיפש אותו.
בעקבות הסיפור התנ"כי הציע יובל נאמן את המילה "אתינות" כתחליף עברי לסרנדיפיות.
"חיפשתי אותו בנרות" הוא שיר שהוקלט על ידי הזמרת הישראלית עדן בן זקן, מתוך אלבום האולפן השמיני שלה, דם שלי (2024).
הוא יצא לאור ב-12 במרץ 2024, בהוצאת חברות התקליטים שרית הפקות והליקון ארומה מיוזיק.
לאחר שפורסמו שני הסינגלים "דם שלי" ו"היית אחותי" הוחלט לשנות כיוון ולהוציא את שיר המועדונים "תמיד נשאר אני" בתור הסינגל השלישי.
את "חיפשתי אותו בנרות" כתבו והלחינו משה בן אברהם, רותם חן אופק יקותיאל ומאור תיתון להפקה מוזיקלית של משה בן אברהם ואופק יקותיאל.
אף על פי שלא הופץ כסינגל, זכה "חיפשתי אותו בנרות" להצלחה רבה בישראל ובארצות ערב.
הצלחתו עוררה סערה שכן, בן זקן יהודייה ובעקבות כך ביקשו להחרים אותו.
השיר נכתב והולחן על ידי משה בן אברהם, רותם חן אופק יקותיאל ומאור תיתון והופק על ידי בן אברהם ויקותיאל.
כאשר האלבום דם שלי (2024) יצא לאור, הוחלט להוציא מתוכו סינגל שתיפקד גם בתור שיר הנושא.
לאחר מכן שני סינגלים נוספים פורסמו – באותה העת "חיפשתי אותו בנרות" זכה להצלחה בין-לאומית והפך לוויראלי בטיקטוק.
בן זקן ביצעה את השיר בהופעה חיה בהיכל מנורה מבטחים, תל אביב-יפו.
אף על פי שלא פורסם כסינגל, זכה השיר להצלחה ודורג במצעדים השבועיים השונים.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1,500,000 השמעות.
קליפ המילים הרשמי של "חיפשתי אותו בנרות" פורסם ב-12 במרץ 2024. הוא כולל את בן זקן אוחזת בלב עם כיתוב נלווה.
נכון לאוגוסט 2025 עומד מונה הצפיות של קליפ המילים על למעלה מ-20 מיליון צפיות.
+ תאריכי יציאות לאור ופורמטים עבור "חיפשתי אותו בנרות"אזורתאריך יציאהפורמט (ים)חברת תקליטיםמקורכלל העולם5 במאי 2021הזרמת מוזיקה • הורדה דיגיטליתשרית • ארומה
חיפושית אטלס (שם מדעי: Chalcosoma atlas) היא מין של חיפושית גדולה מאוד במשפחת הזבליתיים, שמאופיינת ב-3 "קרניים" ארוכות ואורך כולל של עד 13 ס"מ בזכרים.
שם המין, כמו גם שמה העממי של החיפושית Atlas Beetle, נקראים על שם הטיטאן אטלס שנשא על כתפיו את כיפת השמיים, ומתואר פעמים רבות כנושא על כתפיו את כדור הארץ.
חיפושית אטלס היא אחת החיפושיות הגדולות בעולם ביחד עם יקרונית טיטאנית Titanus giganteus וחיפושית הרקולס Dynastes hercules שמגיעות לאורך של כ-17 ס"מ.
חיפושית אטלס, בדומה לחיפושיות אחרות בסוג Chalcosoma בולטת בזכות גודלה הרב.
בסוג זה בולטת דו-צורתיות זוויגית והזכר גדול באופן ניכר מהנקבה.
אורכם של הזכרים הוא 60–120 מ"מ בעוד שהנקבות מגיעות רק לאורך של 25–60 מ"מ.
מאפיין נוסף בולט של הזכרים הוא שלוש "קרניים" (למעשה מדובר בבליטות כיטין דמויות-קרן ולא בקרן אמיתית): שתי בליטות ארוכות שיוצאות מהחזה ועוד בליטה אחת ארוכה שיוצאת מהראש, ומשוות לה מראה דומה לזה של טריצרטופס.
ה"קרניים" משמשים את הזכרים להילחם אחד בשני ולהתגושש על נקבות, מזון וטריטוריות.
על חלק מהפרטים ניתן למצוא גם "קרן" רביעית קטנה.
חיפושית אטלס נבדלת ממינים אחרים בסוג (כגון C.
caucasus) בכך ש"קרן" הראש רחבה יותר.
צבעה של חיפושית אטלס הוא שחור-מתכתי בוהק, לעיתים עם גוני ירוק, נחושת או חום נוצצים.
צבעים אלו הם תוצאה של צבעוניות מבנית והשתקפויות של סביבתה בשלדה החיצוני החלק והבוהק.
הבוגרים (הן הזכרים והן הנקבות) ניזונים על מוהל עצים (לשד צמחים) ופירות בשלים מידי.
זכרים בעלי "קרניים" קטנות יותר יוצאים מוקדם יותר כדי להימנע מתחרות עם הזכרים הגדולים והחזקים יותר.
הזכרים הקטנים גם נאלצים לעוף מרחקים גדולים כדי למצוא נקבה ולהזדווג איתה.
הפגית ניזונה על עץ נרקב ודורשת חלל גדול ואוכל רב להשלים את גלגוליה.
היא ידועה בתוקפנותה ונושכת אם היא מופרעת או נוגעים בה.
היא נלחמת גם בפגיות אחרות אם יש צפיפות או מחסור במזון.
חיפושית אטלס בולטת בזכות שלוש "קרניים" ארוכות וחדות, המשוות לה מראה דמוי טריצרטופס, וככל הנראה משמשות אותה גם להתנהגות דומה.
ה"קרניים" משמשים את הזכרים להילחם אחד בשני ולהתגושש על נקבות (בעיקר), מזון וטריטוריות - כאשר בהתגוששיות הזכר בעל ה"קרניים" הגדולות יותר הוא זה שלרוב מנצח.
הזכרים תוקפניים אחד כלפי השני ומרבים להתגושש.
מקומיים באסיה מנצלים תכונה זו להימורים: הם לוכדים שני זכרים בגודל דומה, מציבים אותם להילחם אחד מול השני ואז מהמרים מי ינצח.
חיפושית זו נפוצה בדרום-מזרח אסיה.
היא שוכנת קרקע אך מסוגלת גם לעוף בעת הצורך.
חיפושית הרקולס (שם מדעי: Dynastes hercules) היא מין של חיפושית גדולה מאוד במשפחת הזבליתיים.
חיפושית זו ידועה בשל אורכה הרב – עד כ־ כולל ה"קרן" – בליטת כיטין שבולטת מהחזה שלה.
חיפושית זו היא גם בעלת כוח פיזי רב, ובשל כך נקראה על שם הגיבור היווני הרקולס, שנודע בכוחו הרב.
אורכה של חיפושית בוגרת (ללא ה"קרן" שעל החזה) נע בין 50 ל-85 מ"מ ורוחבה 29–42 מ"מ.
חיפושיות הרקולס ממין זכר, שלהם "קרן" חזה (זו אינה קרן אמיתית אלא בליטת כיטין שדומה לקרן), יכולות להגיע לאורך של עד כולל ה"קרן" - דבר שהופך את חיפושית הרקולס לאחד ממיני החיפושיות הארוכים ביותר והגדולים ביותר (ביחד עם יקרונית טיטאנית וחיפושית גוליית).
גודל החיפושית ואורך ה"קרן" משתנה בין פרטים ותלוי בין השאר בגנטיקה, תזונה ובריאות (למשל: הימנעות מטפילים).
חיפושית הרקולס מפגינה דו-צורתיות זוויגית כאשר רק הזכרים הם בעלי ה"קרניים" הארוכות על החזה והראש.
ה"קרן" הארוכה יותר בולטת מהחזה ואילו מהראש בולטת "קרן" קצרה יותר עם "שיניים" שיכולה לפעול כצבת עם "קרן" החזה, בהתגוששות בין זכרים.
גופם של הזכרים הוא שחור, וכנפי החפייה בצבעי ירוק-זית, חאקי או בז'.
בין כנפי החפייה בולט קו תפר שחור, ועל כנפי החפייה יש נקודות שחורות שפזורות באופן לא סדיר.
צבעיהן של כנפי החפייה משתנים בפרטים שונים ותלויים בסביבה וגם בלחות: בתנאי לחות נמוכה צבעי כנפי החפייה הם ירוק-זית או צהוב, אך בתנאי לחות גבוהה הם נהיים כהים יותר ואפילו שחורים.
לחיפושיות הרקולס ממין נקבה יש כנפי חפייה מנוקבות בצבע שחור, אך לעיתים חלק מהן צבוע בצבעים בהירים יותר, כמו אצל הזכרים.
חיפושיות הרקולס נפוצות באמריקה הדרומית ומרכז אמריקה, מדרום מקסיקו בצפון ועד בוליביה.
הן חיות בהרים, בשפלה וביערות גשם.
אוכלוסיות של חיפושיות הרקולס ידועות באיי האנטילים הקטנים, טרינידד וטובגו, ברזיל, אקואדור, קולומביה ופרו.
לא הרבה ידוע על מחזור החיים של חיפושית הרקולס בטבע, אך תצפיות רבות נעשו בחיפושיות שגדלו בשבי.
חיפושיות הרקולס מזדווגות בעונה הרטובה (יולי עד דצמבר באמריקה הדרומית).
לנקבות לוקח חודש עד שהן מטילות את הביצים, ויש להן כ-100 ביצים בממוצע לתטולה, אותן הן מטילות על הקרקע או על עץ יבש.
הביצים בוקעות כעבור 27.7 ימים בממוצע.
אחרי שבקעו, שלב הפגית ("זחל") יכול להימשך עד כשנתיים, ובמהלכו הפגית עוברת שלוש מטאמורפוזות בין התנשלות אחת לאחרת .
לפגית יש גוף צהוב וראש שחור.
הפגית יכולה להגיע לאורך של 11 ס"מ, ומשקלה עשוי להגיע ליותר מ-100 גרם.
בתנאי מעבדה, בטמפרטורה של 25°±1° מעלות צלזיוס, שלב הביניים הראשון אורך 50 ימים בממוצע, השני 56 ימים בממוצע, והשלישי 450 ימים בממוצע.
אחרי השלב השלישי, הפגית הופכת לגולם, וכעבור כ-42 יום בוקע ממנו הבוגר.
חיפושיות בוגרות חיות 3–6 חודשים בתנאי שבי.
הפגית של חיפושית הרקולס היא אוכלת עצה, כלומר: היא אוכלת עץ נרקב.
הפגיות חיות בתוך העצים מהם הן ניזונות - וכך העץ המת מספק להן גם בית וגם אוכל.
החיפושיות הבוגרות ניזונות על פירות, הן טריים והן נרקבים, וכן מלשד עצים ("מוהל עצים").
הבוגרות חופרות דרך הגזע באמצעות הלסתות כדי להגיע ללשד: כאשר הן סגורות, פתח צר בהן פועל כמו קש שתייה ומאפשר להן למצוץ את לשד העצים.
הן נצפו ניזונות על אגסים, אפרסקים, תפוחים, ענבים, בננות ומנגו בשבי.
ביערות הגשם, הבוגרים פועלים בעיקר בלילה ותרים אחר פירות.
ביום הם מתחבאים בתוך עלי השלכת והעלווה שעל הקרקע.
הבוגרים מסוגלים לייצר קול נשיפה באמצעות שפשוף בטנם כנגד כנפי החפייה.
קול זה נועד לשמש אזהרה לטורפים.
כמו רוב החרקים, תקשורת תוך-מינית נעשית באמצעות ריח (קליטת והפרשת מולקולות כימיות), ראייה ומגע.
ניסויים על חיפושית הרקולס הראו שזכר שהושם ליד נקבה מיד יפנה אליה ויחפש אחריה, דבר שמרמז על שימוש בפרומוני מין חזקים.
התנהגות של התגוששות בין זכרים של חיפושית הרקולס נצפתה הן בטבע והן בשבי.
הזכרים נאבקים ביניהם בעיקר על נקבות ועל הזכות להזדווג איתן.
הזכרים משתמשים ב"קרניים" הגדולות שלהם כדי לפתור מחלוקות על זיווגים: הקרבות ביניהם יכולים לגרום נזק משמעותי לזכרים הנלחמים, אך גם לנקבה שצופה בהם מהצד.
במהלך הקרבות, הזכרים מנסים לתפוס ולהצמיד לקרקע את יריביהם באמצעות "קרן" החזה ו"קרן" הראש, להרים אותם באוויר ולזרוק אותם.
הזכר המנצח מקבל את הזכות להזדווג עם הנקבה.
עם זאת, הנקבה יכולה להזדווג גם עם זכרים אחרים (במיוחד כאשר הזכר המנצח כבר לא בשטח).
מעריכים שחיפושית הרקולס יכולה לשאת משקל הגדול פי 850 ממסת הגוף שלה.
מדידות בפועל נעשו על קרנפית (חיפושית קטנה יותר), שלגביה נמצא שהיא יכולה לשאת פי 100 ממסתה, והתוצאה הותאמה לחיפושית הרקולס באמצעות שינוי סקלה מתאים.
חיפושית הרקולס אינה נחשבת למזיק: היא אינה מזיקה לחקלאות ואיננה מפיצה מחלות.
יתר על כן, ניתן לגדל חיפושיות הרקולס כחיות מחמד.
הפגית מפרישה אנזים בשם β-mannanase, שניתן להשתמש בו למוצרי ניקיון.
נעשה ניסיון מוצלח לסנתז אנזים מפגיות חיפושית הרקולס ולייצרו בכמויות מסחריות.
חיפושית הרקולס תורמת חיובית לאקוסיסטמה של יער הגשם, בעיקר בשלב הפגית שלה בו היא אוכלת עצים מתים.
תזונתה על עץ נרקב עוזרת במחזור חומרי ההזנה ביער הגשם.
למין Dynastes hercules היסטוריה טקסונומית מורכבת, והוא ידוע במספר שמות נרדפים (סינונימים).
הוא שייך לתת-המשפחה Dynastinae (קרנפיות) ולמשפחת הזבליתיים.
בסוג Dynastes יש שבעה מינים נוספים.
במהלך השנים הוגדרו מספר תת-מינים של חיפושית הרקולס, אם כי על חלקם יש מחלוקת וייתכן שהם אינם תקפים.
חִצִּית (שם מדעי: Ischnura) היא סוג של שפריריות במשפחת הרומחיתיים.
החיציות נפוצות ברחבי העולם, כולל איים אוקיינים שונים.
לזכרים יש מיזלוג בולט בקצה הבטן אשר העניק לחיציות את שמן העממי באנגלית, "Forktails" (ממוזלגי-זנב).
החיציות הן שפריריות קטנות או קטנות מאוד.
לעיניים המורכבות של בוגרות יש אזור עליון כהה וחלק תחתון בהיר ומנוגד לו.
בית החזה לעיתים קרובות ירוק או כחול עם פסים רוחביים, והבטן אצל הזכרים שחורה עם קצה כחול בהיר ובולט.
נקבות ממינים מסוימים הן פולימורפיות, חלקן כתומות ומתכהות עם הגיל, בעוד שאחרות דומות במראן לזכר.
"חיפשתי שירים לצאת לעולם" הוא אלבום הבכורה של הזמר שימי תבורי, שיצא ב-1976. חלק גדול משירי האלבום הולחנו על ידי עוזי חיטמן שגם כתב את המילים לחלקם.
הלהיט הגדול של האלבום היה: "אין לי אהבה".
גם השיר "הלנה", שהוקלט מוקדם יותר ויצא לאור על גבי תקליטון ב-1974 (ללא הצלחה), הפך ללהיט עם צאתו לאור באלבום.
סגנון רוב השירים באלבום היה שילוב של מוזיקה מזרחית עם מוזיקת פופ ונטען כי הושפע מסגנון שירי פסטיבל סן רמו.
האלבום הצליח והיווה את הפריצה של שימי תבורי, שנחשב עד אותה עת לזמר מועדונים, לתודעת הציבור הרחב.
שימי תבורי היה זמר מועדונים שהאחים ראובני החתימו אותו לאחר ששמעו אותו במועדון כריש ברמלה.
הם הפיקו לו קסטות אותן הפיצו בחנויות קסטות שהתמקדו במוזיקה מזרחית.
ההתקדמות המשמעותית בקריירה של תבורי החלה רק לאחר שהפזמונאי דוד חלפון שמע אותו, בחתונה שבה הופיע, מבצע את השיר "אשליות", שאותו כתב חלפון לניסים סרוסי.
חלפון שידך בין תבורי לבין עוזי חיטמן, שעשה אז את צעדיו הראשונים ככותב וכמלחין צעיר לאחר שחרורו מצה"ל בה היה בלהקת פיקוד מרכז.
ב־1976 הוליד שיתוף הפעולה עם עוזי חיטמן את אלבום הבכורה של תבורי,.
הפקת התקליט נעשתה על ידי חברת גל-טון ואילו ההפצה נעשתה על ידי חברת גל־רון.
השיר הראשון שחיבר עוזי חיטמן עבור תבורי היה "יש לי תמונה" שיצא על תקליטון יחד עם "הלנה", גם הוא ללא הצלחה, אך הוא צורף לאלבום.
שיר הנושא, "חיפשתי שירים לצאת לעולם" נכתב על ידי חיטמן (מילים ולחן) בתגובה ישירה למפגש עם תבורי שביקש שיר קליט שיפרוץ עבורו את הדרך לכוכבות.
השיר הוצג במצעד הפזמונים ב"פינה לשיפוטכם" בספטמבר 1976, אך לא הצליח להיכנס למצעד.
השיר "תני לי רגע", למילים של איתן מסורי וללחן של עוזי חיטמן, נכנס למצעד הפזמונים בינואר 1977. הוא שעה במצעד ששה שבועות ובשיאו הגיע למקום ה-16.
השיר "לילה בלי כוכב" נכתב על ידי יואל ריפל כשהיה בבית חולים שדה בזמן מלחמת יום כיפור, כשהתאושש מזעזוע מוח לאחר שנפצע כטנקיסט בקרבות בסיני, והיה עצוב מכך שאישה שבה היה מאוהב התרחקה ממנו.
בהמשך, כשהיה כבר בביתו, עוזי חיטמן ביקר אותו לקראת מופע משותף וריפל נתן לו את השיר.
חיטמן הלחין את "לילה בלי כוכב" ונתן אותו לשימי תבורי השיר נכנס למצעד הפזמונים ביולי 1977 וצעד בו במשך 14 שבועות, כשבשיאו הגיע למקום השלישי.
סיבה מרכזית להצלחתו הייתה הופעתו של תבורי עם השיר בתוכנית הבידור הטלוויזיונית, "עוד להיט, לאחר לחצים רבים של אמרגנו של תבורי, אשר ראובני, על רקע טענתו לקיפוח זמרים מזרחיים ברשות השידור ובגלי צה"ל.
השיר "הלנה" נקרא במקור "אלנה" ובגלל טעות התפרסם בשם הלנה.
תבורי הקליט אותו על תקליטון לאחר שפנה לאלי קניאל, אביו של נועם קניאל שכתב לבנו את הלהיט "גלי" שהתפרסם באותה עת.
את התקליטון מימן מעסיקה של אחותו.
עטיפת התקליט צולמה על ידי יעקב אגור.
לאחר צאת האלבום התעוררה סערה כאשר התברר שעל העטיפה הופיע תבורי ולצידו בחורה עירומה מן הגב.
עקב זאת נגנזה העטיפה וצונזרה בכל מקום, והוחלפה באחרת.
ליווי קולי - ריקי מנור, רחל אביב, עוזי חיטמן
גיטרה חשמלית - חיים רומנו
גיטרה אקוסטית - יגאל חרד
גיטרה בס - קרלוס בן ארי, איזי גדאל
תופים - וכלי הקשה מאיר ישראל
אורגן וקבוצת מיתרים - עוזי חיטמן
צילום עטיפה - יעקב אגור
חיקוי פשיעה מתייחס לתופעה בה לאחר פשע שהתרחש וזכה לחשיפה, לרוב באמצעות כלי התקשורת, אדם אחר מבצע פשע דומה בהשראת אותו הפשע שדווח.
המונח מרמז ששורש הפשע החדש נמצא בחשיפה למודל קיים (אדם או תוכן מדיה) שמציג את הפשע הקודם.
לתקשורת תפקיד משמעותי בתופעה זו.
ככל שפשע מסוים זוכה לפרסום נרחב יותר, כמו מוסר פרטים ותיאורים רבים יותר, כך עולה הסיכוי שיימצאו אנשים שיחקו אותו.
מעבר לחיקוי פשיעה דרך התקשורת, קיימת גם שיטת חיקוי פשיעה דרך גילוי או חקירת מידע לגבי הליכי חקירה או שפיטה קודמים; כמו פסקי דין או כתבות עיתונאית או טלוויזיוניות משפטיות בתקשורת, בעניינים דומים בהתייחס לפשעים אליהם הם מעוניינים או מסוגלים לבצע בעתיד, במקרה הצורך.
נפוץ בעיקר במקרי שחיתות בקרב משפטנים, אנשי ציבור ועובדי משטרה.